સમાચાર આપણી પાસે ક્યાંથી આવ્યા છે એ મહત્વનું છે. આજકાલ કોઈ પણ સમાચાર માટે સોશિયલ નેટવર્ક અને વ્હોટસેપ સમાચારનો પહેલો સ્ત્રોત છે. આવા સમયે કોઈ પણ સમાચાર માત્ર માહિતી છે કે એનો કોઈ મૂળ સ્ત્રોત પણ છે એ સમાચાર ની વિશ્વસનીયતા માટે મહત્વનું છે. જો એ સમાચાર કોઈ અજાણી સાઈટ કે અજાણ્યા સ્ત્રોતમાંથી આવ્યા હોય તો એને સત્ય માનતા પહેલા થોડી રાહ જુઓ. જો એ સમાચાર સાચા હશે તો કોઈ જાણીતી સાઈટ ઉપરાંત બીજા પ્લેટફોર્મ પર એ સમાચાર જરૂરથી પબ્લીશ થશે. જો એ સમાચાર કોઈ જાણીતી સાઈટ પર જાણવા મળ્યા હોય તો એ સાઈટ ને આ સમાચાર કોણે આપ્યા એનો સ્ત્રોત તપાસો, જો સ્ત્રોત અજાણ્યો હોય કે સ્ત્રોતનો કોઈ ઉલ્લેખ ન હોય તો એ સમાચાર ફેક હોવાના પુરા ચાન્સ છે. એક ખાસ વાત, યુટ્યુબ જર્નાલીઝમથી બાર ગાઉ દુર રહેજો.